mteb/MIRACLReranking huggingface dataset:
রবিন সিং খেলোয়াড়ী জীবন থেকে অবসর নেয়ার পর ২০০৪ সালে হংকং দলে কোচিংয়ের দায়িত্ব পান। তার প্রশিক্ষণে হংকং ২০০৪ সালের এশিয়া কাপে অংশগ্রহণ করে। সেখানে দলটি অদ্যাবধি একমাত্র ওডিআইয়ে অংশগ্রহণ করে। ২০০৬ সালে ভারত এ ক্রিকেট দলের কোচ হিসেবে মনোনীত হন। সেখানে তিনি গৌতম গম্ভীর, রবিন উথাপ্পা’র ন্যায় একদল ক্রিকেটারদেরকে প্রশিক্ষণ দেন যারা পরবর্তীকালে জাতীয় দলে খেলার সুযোগ পেয়েছে। ২০০৭ সালে ভারত জাতীয় দলের ফিল্ডিং কোচ হন। এ দলে অক্টোবর, ২০০৯ সাল পর্যন্ত কর্মরত ছিলেন। ১৫ অক্টোবর, ২০০৯ তারিখে বোলিং কোচ ভেঙ্কটেশ প্রসাদ-সহ তাঁকে বিসিসিআই বরখাস্ত করে। তবে, অপ্রত্যাশিতভাবে তাঁদের এ বরখাস্তের বিষয়ে কোনরূপ কারণ দেখানো হয়নি।
পল কলিংউড ২০০১ সালে ডারহামে ভাল খেলার সুবাদে তাকে একদিনের আন্তর্জাতিকে নির্বাচন করা হয় ন্যাটওয়েস্ট সিরিজে পাকিস্তান এবং অস্ট্রেলিয়া এর বিরুদ্ধে। ইংল্যান্ড দলের ১৬২তম খেলোয়াড় হিসেবে একদিনের আন্তর্জাতিক (ওডিআই) ক্রিকেটে অভিষেক হয়। কিন্তু তিনি তার অভিষেক খেলায় ভাল করতে পারেননি, পাকিস্তানের বিরুদ্ধে ব্যাট হাতে মাত্র ২ রান করেন এবং বল হাতে কোন উইকেট পাননি। এবং সিরিজের বাকি খেলায় দুর্বল পারফরমেন্স দেখান (চার ইনিংসে মাত্র ২০ রান এবং কোন উইকেট পাননি)।
বব সিম্পসন ১৯৮৬ সালে অস্ট্রেলিয়া দলের কোচের জন্য মনোনীত হন। জুলাই, ১৯৯৬ সালে জিওফ মার্শ দায়িত্ব নেয়ার পূর্ব পর্যন্ত এ পদে আসীন ছিলেন। ধারাবাহিকভাবে টেস্ট সিরিজ পরাজিত অস্ট্রেলিয়া দল সিম্পসনের সুযোগ্য নির্দেশনায় প্রতিদ্বন্দ্বিতায় ফিরে আসে ও বিশ্ব ক্রিকেটে শক্তিশালী দলে রূপান্তরিত হয়। তন্মধ্যে ১৯৮৭ সালের ক্রিকেট বিশ্বকাপে শিরোপা লাভ অন্যতম। ১৯৮৯ সালে ইংল্যান্ডে অ্যাশেজ জয় করে। পূর্বতন একচ্ছত্র প্রাধান্যবিস্তারকারী ওয়েস্ট ইন্ডিজ দলকে ১৯৯৫ সালে তাদের মাঠেই প্রভাববিস্তার করে অস্ট্রেলিয়া দল। এছাড়াও ইংল্যান্ডের কাউন্টি ক্রিকেটে লিচেস্টারশায়ার ও ল্যাঙ্কাশায়ার দলের কোচের দায়িত্ব পান।
সাকিব আল হাসান তরুণ বয়সেই সাকিব খেলাপাগল ছিলেন। তাঁর বাবা খুলনা বিভাগের হয়ে খেলতেন এবং এক কাজিন বাংলাদেশ জাতীয় দলের হয়ে। এরকম ফুটবল পাগল পরিবারে বড় হওয়া সত্ত্বেও সাকিবের ক্রিকেট দক্ষতা ছিল অসাধারণ। গ্রাম-গ্রামান্তরে তাঁকে খেলার জন্য ভাড়া করে নিয়ে যাওয়া হত। এরকমই এক ম্যাচে সাকিব এক আম্পায়ারকে অভিভূত করেছিলেন যিনি পরবর্তীতে সাকিবকে ইসলামপুর পাড়া ক্লাব ( মাগুরা ক্রিকেট লীগের একটি দল) এর সাথে অনুশীলন করার সুযোগ করে দেন। সাকিব তাঁর স্বভাবসুলভ আক্রমণাত্মক ব্যাটিং ও দ্রুতগতির বোলিং অব্যাহত রাখেন, সেই সাথে প্রথমবারের মত স্পিন বোলিং নিয়ে পরীক্ষা-নিরীক্ষা করেন ও সফল হন। ফলস্বরূপ, ইসলামপুর দলে খেলার সুযোগ পান এবং প্রথম বলেই উইকেট তুলে নেন। সত্যিকারের ক্রিকেট বল দিয়ে এটাই ছিল তাঁর প্রথম করা বল। এর আগ পর্যন্ত তিনি টেপড টেনিস বল দিয়েই খেলতেন।
ওয়াল্টার হ্যাডলি সফরকারী এমসিসি দলের বিপক্ষে খেলার পর লর্ডসে ১৯৩৭ সালে স্বাগতিক ইংল্যান্ডের বিপক্ষে তাঁর টেস্ট অভিষেক হয়। এর ১১ এগারো বছর পূর্বে ইম্পেরিয়াল ক্রিকেট কনফারেন্সে নিউজিল্যান্ড দল যোগ দেয় ও প্রথম টেস্ট খেলার ৭ বছর পর পরবর্তী টেস্ট খেলতে নামে। ১৯৩৭ সালে ১,২২৫ রান তুলেছিলেন। তন্মধ্যে, ওল্ড ট্রাফোর্ডে এক ইনিংসে ৯৩ রান তুলে স্ট্যাম্পে আঘাত লেগে আউট হয়েছিলেন। শান্তিকালীন সময়ে নিউজিল্যান্ডের প্রথম টেস্টে অধিনায়কত্ব করার সুযোগ পান ও ঐ বছরে অস্ট্রেলিয়ার বিপক্ষে খেলেন। ওয়েলিংটনের বৃষ্টিবিঘ্নিত পিচে নিউজিল্যান্ড ৪২ ও ৫৪ রানে অল-আউট হয়। ঐ টেস্টে তারা ইনিংসের ব্যবধানে পরাজিত হয়েছিল। ১৯৭৩-৭৪ মৌসুমের পূর্ব-পর্যন্ত আর অস্ট্রেলিয়ার বিপক্ষে খেলেনি।
রস গ্রিগরি সমগ্র খেলোয়াড়ী জীবনে দুই টেস্টে অংশগ্রহণের সুযোগ পান তিনি। ২৯ জানুয়ারি, ১৯৩৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে রস গ্রিগরি’র। সমগ্র খেলোয়াড়ী জীবনে তিনটিমাত্র টেস্ট ইনিংস খেলার সুযোগ হয় তাঁর। ২৩, ৫০ ও ৮০ রানের ইনিংস খেলেছেন রস গ্রিগরি। এরফলে ২-০ ব্যবধানে পিছিয়ে থেকেও ৩-২ ব্যবধানে অ্যাশেজ জয় করে অস্ট্রেলিয়া দল।
ক্রেগ কাইজওয়েটার তিন বছর পর ২০১০ সালের শুরুতে কাইজওয়েটারের স্বপ্ন পূর্ণ হয় ও ইংল্যান্ড ক্রিকেট দলে খেলার সুযোগ পান। ইংল্যান্ড লায়ন্সের পক্ষে কিছু দক্ষতা প্রদর্শন করেন বিশেষ করে ইংল্যান্ড দলের বিপক্ষে। এরফলে তাকে বাংলাদেশের মুখোমুখি হবার জন্য দাঁড় করানো হয়। দুই সপ্তাহ পরই বাংলাদেশ দলের বিপক্ষে ওডিআইয়ে অভিষেক ঘটে তাঁর। একদিনের আন্তর্জাতিকে তাঁকে বিশেষজ্ঞরূপে বিবেচনা করা হতো। এরপর থেকেই ওডিআই কিংবা টুয়েন্টি২০ আন্তর্জাতিকে তাঁর পদচারণা ঘটে নিয়মিতভাবে। তবে তার অন্তর্ভূক্তি ইংল্যান্ড দলের অন্যান্য দক্ষিণ আফ্রিকান বংশোদ্ভূত খেলোয়াড়দের উপস্থিতি সমালোচনার মুখোমুখি হয়। নিজস্ব তৃতীয় খেলায় তার একমাত্র ওডিআই সেঞ্চুরিটি আসে। কয়েক মাস পর ২০১০ সালের আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় ম্যান অব দ্য ম্যাচের পুরস্কার লাভ করেন।
জ্যাক ব্ল্যাকহাম ইংল্যান্ড সফরে প্রথম আটটি অস্ট্রেলীয় ক্রিকেট দলের অন্যতম সদস্যের মর্যাদা পান। মার্চ, ১৮৭৭ সালে মেলবোর্ন ক্রিকেট গ্রাউন্ডে অনুষ্ঠিত খেলায় ইংল্যান্ড ক্রিকেট দলের বিপক্ষে প্রথম টেস্টে তাঁর অভিষেক ঘটে। এরপর ১৮৮২ সালে খ্যাতনামা অ্যাশেজ টেস্টে অংশ নেন তিনি। উইকেট-রক্ষণে তিনি শিল্পশৈলীর পরিচয় দিয়ে বিপ্লব আনেন ও ‘উইকেট-রক্ষকদের রাজপুত্র’ শিরোনামে আখ্যায়িত হন। খেলোয়াড়ী জীবনের শেষদিকে জাতীয় দলের অধিনায়কের দায়িত্ব পান।
ওসামা হাউসাউই ২০১২ সালে এপ্রিলে, ওসামা হাউসাউই বেলজিয়ামের একটি দল আন্ডারলেচের সাথে ২ বছরের একটি চুক্তি স্বাক্ষর করেন, এর মাধ্যমে তিনি সৌদি আরবের প্রথম এবং একমাত্র খেলোয়াড় হিসেবে ইউরোপে খেলেন। ওসামা হাউসাউই সৌদি আরব জাতীয় ফুটবল দলের প্রথম খেলোয়াড় হিসেবে বেলজীয় ক্লাব এবং লীগে খেলার যোগ্যতা অর্জন করেছেন। যদিও, আন্ডারলেচে থাকাকালীন তার সময়টি ছিল "ভুলে যাওয়ার মতো", কেননা সেখানে তিনি খুব কম সময় খেলার সুযোগ পেতেন। তিনি আন্ডারলেচের হয়ে মাত্র একটি ম্যাচে খেলার সুযোগ পান, যেটি ছিল ওএইচ লেউভেনের বিরুদ্ধে। উক্ত খেলাটি ২০১২ সালের ২৫ আগস্ট অনুষ্ঠিত হয় যেটি আন্ডারলেচ ১–১ গোলে ড্র করেছিল। বেলজীয় সুপার কাপে আন্ডারলেচের হয়ে বিকল্প বেঞ্চে উপস্থিত ছিলেন কিন্তু কখনোই খেলার সুযোগ পাননি।
কেভিন পিটারসন নাটালের পক্ষে ১৯৯৭ সালে প্রথম-শ্রেণীর ক্রিকেটে অভিষেক ঘটে তার। এর পরেই তিনি ইংল্যান্ডে স্থানান্তরিত হন। এপ্রেক্ষিতে তিনি জাতিগত কোটা পদ্ধতিতে তার অসন্তুষ্টির কথা ব্যক্ত করেন। তার ইংরেজ মা ইংল্যান্ডের পক্ষে খেলার উপযোগী করে তোলেন। এর যোগ্যতা অর্জনের জন্য তাকে চার বছর কাউন্টি পর্যায়ের খেলায় অংশগ্রহণ করতে হয়েছে। এর পরপরই তিনি দ্রুত জাতীয় দলে অন্তর্ভুক্তির জন্য ডাক পান।
ফেন ক্রেসওয়েল ১৯৪৯ সালে ইংল্যান্ড সফরে সিরিজের চূড়ান্ত টেস্টে খেলার সুযোগ পান ও ওভাল টেস্টের মাধ্যমে তাঁর টেস্ট অভিষেক ঘটে। জ্যাক কাউয়ির সাথে বোলিং উদ্বোধনে নেমে ইংল্যান্ডের একমাত্র ও প্রথম ইনিংসে ছয় উইকেট নেন ১৬৮ রান খরচায়। এছাড়াও, নিচের সারির ব্যাটসম্যান হিসেবে ১১ নম্বরে ব্যাটিংয়ে নামেন ও অপরাজিত ১২* তোলেন যা তাঁর প্রথম-শ্রেণীর ক্রিকেটে সর্বোচ্চ সংগ্রহ ছিল। সফরকারী ইংল্যান্ডের বিপক্ষে দুই টেস্টে অংশ নেন। ১৭.৭১ গড়ে ৭ উইকেট পান।
অ্যান্ড্রু ক্যাডিক ১৯৯০ ও ১৯৯১ মৌসুমে জিমি কুক ক্লাবের বিদেশী খেলোয়াড় হওয়ায় দ্বিতীয় একাদশ চ্যাম্পিয়নশীপে খেলার সুযোগ সীমিত হয়ে পড়ে। ফলশ্রুতিতে ইংরেজ খেলোয়াড় হিসেবে খেলার সুযোগ লাভের জন্য চার বছর অপেক্ষা করতে থাকেন। তাস্বত্ত্বেও মে, ১৯৯১ সালে ওয়েস্ট ইন্ডিজের বিপক্ষে সমারসেটের সদস্যরূপে প্রথম-শ্রেণীর ক্রিকেটে অভিষেক ঘটে তাঁর। ঐ মৌসুমে আগস্ট মাসে সফরকারী শ্রীলঙ্কা দলের বিপক্ষে আর একটিমাত্র খেলার সুযোগ পান।
অ্যালান ল্যাম্ব বহিরাগত খেলোয়াড় হিসেবে নর্দাম্পটনশায়ার কাউন্টি ক্রিকেট ক্লাবে খেলার সময় তাঁর খেলোয়াড়ী জীবনের ভিত গড়ে উঠে। এ সময়েই তিনি ঘটনাক্রমে ইংল্যান্ড ক্রিকেট দলে খেলার সুযোগ লাভ করেন। বর্ণবাদের কারণে তখন তাঁর মাতৃভূমি দক্ষিণ আফ্রিকা আন্তর্জাতিক ক্রিকেট অঙ্গন থেকে নিষিদ্ধ ছিল। ৪১ বছর বয়সে ১৯৯৫ সালে ক্রিকেট জগৎ থেকে অবসর গ্রহণ করেন ল্যাম্ব।
বাংলাদেশে ক্রিকেট ১৯৪৭ সালে দেশবিভাগের পর এই ভূখন্ড পরিচিত হয় পূর্ব পাকিস্তান হিসেবে। পূর্ব পাকিস্তানের বিভিন্ন স্থানীয় দল কায়েদে আজম ট্রফিতে অংশ নেয়া শুরু করে ১৯৫৪ সাল থেকে। ১৯৫৫ সালের জানুয়ারি মাসে নবনির্মিত ঢাকা স্টেডিয়ামে (বর্তমানে বঙ্গবন্ধু স্টেডিয়াম) প্রথম টেস্ট ক্রিকেট অনুষ্ঠিত হয় পাকিস্তান ও ভারতের মধ্যে। ১৯৫৫ থেকে ১৯৬৯ সালের মাঝে এই স্টেডিয়ামে মোট ৭টি টেস্ট ম্যাচ খেলা হয়। তবে পূর্ব পাকিস্তানের কোন খেলোয়াড়ের পাকিস্তানের মূল একাদশে খেলার সুযোগ হয়নি।তবে ১৯৬৯-৭০ মৌসুমে ঢাকায় অনুষ্ঠিত পাকিস্তান-নিউজিল্যান্ড টেস্ট সিরিজে দ্বাদশ খেলোয়াড় হিসেবে পূর্ব পাকিস্তানের রকিবুল হাসান সুযোগ পান।
মাইকেল কাসপ্রোভিচ ১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।
পিটার স্লিপ ১৯৮৬-৮৭ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে দশ উইকেট লাভের চার টেস্ট পর সৌভাগ্যবশতঃ পুণরায় খেলার সুযোগ পেয়েছিলেন। ১৯৮৭-৮৮ মৌসুমের গ্রীষ্মে নিউজিল্যান্ডের বিপক্ষে সিরিজের প্রথম টেস্টে অংশ নেন তিনি। প্রথম ইনিংসে কোন উইকেটের সন্ধান পাননি পিটার স্লিপ। তবে, ৩৯ রানের ইনিংস খেলেন যা দলের দ্বিতীয় সর্বোচ্চ ছিল। এরফলে অস্ট্রেলিয়া দল কষ্টার্জিত জয় তুলে আনতে সমর্থ হয়।
হাসান তিলকরত্নে ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুণরায় ওডিআই দলের সদস্য মনোনীত হন।
ক্রিস স্মলিং তরুণ বয়সে স্মালিং মিলওয়াল একাডেমীর হয়ে খেলা শুরু করেন এবং ের পরে মেইডস্টোন ইউনাইটেডে চলে আসেন। ২০০৫ সালে তিনি কেন্ট স্কুলের অনূর্ধ্ব ১৬ দলে সুযোগ পান যার হাত ধরে ২০০৮ সালে ইংল্যান্ড অনূর্ধ্ব ১৮ স্কুল দলে জায়গা পান। এই সময়কালে স্মলিং নিজেকে প্রতিষ্ঠিত করেন যার ফলস্বরূপ তিনি মেইডস্টোন ইউনাইটেডের প্রথম একাদশে খেলার সুযোগ পান। ২০০৮ সালের মে মাসে মিডল্‌স্‌ব্রোর সাথে ২ বছর মেয়াদী চুক্তি করেন। যদিও মিডল্‌স্‌ব্রো কর্তৃপক্ষ স্মলিং এর হোম সিকনেসের ব্যাপারে উদ্বিগ্ন হয়ে তার সাথে করা চুক্তি বাতিল করে।
ডগি ব্রাউন ১৯৯৭ সালে শারজায় অনুষ্ঠিত চারদেশীয় চ্যাম্পিয়ন্স ট্রফি খেলার জন্যে ইংল্যান্ড দলে অন্তর্ভুক্ত হন। ১১ ডিসেম্বর স্বাগতিক দলের বিপক্ষে ৭ রানের স্বল্প ব্যবধানে জয় তুলে নেয় ইংল্যান্ড দল। খেলায় তিনি কোন উইকেট পাননি ও ৬ রান তুলতে সমর্থ হন। তবে ১৩ ডিসেম্বর ইংল্যান্ডের পরবর্তী খেলায় ওয়েস্ট ইন্ডিজের বিপক্ষে চমৎকার ক্রীড়াশৈলী প্রদর্শন করেন। খেলার প্রথম বলেই ফিলো ওয়ালেসকে আউট করেন তিনি। এরপর ওয়ারউইকশায়ারের দলীয় সঙ্গী ও তৎকালীন বিশ্বের শীর্ষস্থানীয় খেলোয়াড় ব্রায়ান লারাকে দুই বল পরই লেগ বিফোর উইকেটের ফাঁদে ফেলে বিদায় করেন। ফলশ্রুতিতে ইংল্যান্ড দল খুব সহজেই জয় পায়। এ খেলার পর একদিনের দলের বাইরে রাখা হয় তাঁকে। ১৯৯৮ সালে ওয়েস্ট ইন্ডিজ সফরে নিজেকে আরেকবার পরীক্ষার মুখোমুখি হতে হয়। এটিই তাঁর ইংল্যান্ডের পক্ষে সর্বশেষ আন্তর্জাতিক খেলায় অংশগ্রহণ ছিল।
বিশ্ব ফার্নান্দো মোরাতুয়ার সেন্ট সেবাস্টিয়ান্স কলেজে অধ্যয়ণ করেন তিনি। ১৮ জানুয়ারি, ২০১২ তারিখে কলম্বোয় কোল্টস ক্রিকেট ক্লাবের বিপক্ষে প্রথম-শ্রেণীর ক্রিকেটে অভিষেক ঘটে তার। প্রথম মৌসুমেই ২৬ উইকেট দখল করে তিনি সংশ্লিষ্ট সকলের নজর কাড়তে সক্ষম হন। এরফলে ২০১৪ সালে সংযুক্ত আরব আমিরাতে অনুষ্ঠিত টেস্ট সিরিজে খেলার জন্য শ্রীলঙ্কা দলের সদস্যরূপে তাকে নেয়া হয়। এরপূর্বে তিনি বাংলাদেশ সফরেও দলের সদস্য ছিলেন। কিন্তু উভয় ক্ষেত্রেই তার আন্তর্জাতিক ক্রিকেটে অভিষেক ঘটেনি। এরপর সফরকারী ইংল্যান্ড এ দলের বিপক্ষে খেলেন। ২০১৪-১৫ মৌসুমে প্রিমিয়ার লীগের প্রতিযোগিতায় ২১.৯৭ গড়ে ৪০ উইকেট দখল করে পুণরায় জাতীয় দলে ডাক পান।
মোনেম মুন্না ১৯৮৬ সালে মুন্না ব্রাদার্স ইউনিয়নে যোগদেন এবং সে বছরই মাত্র ১৮ বছর বয়সে জাতীয় দলে খেলার সুযোগ পান, ১৯৯৭ সালে খেলা ছেড়ে দেয়ার পূর্ব পর্যন্ত তিনি জাতীয় দলের অপরিহার্য অংশ ছিলেন।
উইলিয়াম মোল বিলি মারডকের নেতৃত্বাধীন অস্ট্রেলিয়া দলের সদস্যরূপে ১৮৮০ সালে ইংল্যান্ড সফরে যান। ওভালে দ্রুততার সাথে প্রথম টেস্ট অনুষ্ঠিত হয়। আঘাতপ্রাপ্ত ফ্রেড স্পফোর্থের পরিবর্তে খেলার সুযোগ পান। এগারো নম্বরে ব্যাটিংয়ে নামেন তিনি ও খেলার ষষ্ঠ বোলার হিসেবে বোলিং করেন। প্রথম ইনিংসে ৩/২৩ পান ও সফলতম বোলার হন। দ্বিতীয় ইনিংসে ৩৪ রান তুলেন। এ পর্যায়ে দলীয় অধিনায়কের সাথে শেষ উইকেট জুটিতে ৮৮ রান তুলেন দলের ইনিংস পরাজয় রোধ করেন।
লেসলি হিল্টন খেলাটিতে হিল্টন ৩২ ও ৭ রান তুলে উভয় ইনিংসেই অপরাজিত ছিলেন। বল হাতে কোন উইকেটের সন্ধান পাননি। তবে, ফিল্ডার হিসেবে দুইটি ক্যাচ তালুবন্দী করেছিলেন তিনি। কিংস্টনের মেলবোর্ন পার্কে দ্বিতীয় প্রতিনিধিত্বমূলক খেলায়ও অংশ নেন তিনি। বোলার হিসেবে টেনিসন একাদশের প্রথম ইনিংসে ৫/৩৪ ও দ্বিতীয় ইনিংসে ৩/৫৩ পান। সুন্দর ক্রীড়ানৈপুণ্য প্রদর্শনের ফলে খুব সহজেই জ্যামাইকা দলে স্থান করে নেন। ডিসেম্বর, ১৯২৭ সালে বার্বাডোসের ব্রিজটাউন গমন করেন। আসন্ন ১৯২৮ সালের ইংল্যান্ড গমনের লক্ষ্যে প্রস্তুতিমূলক খেলার আয়োজন করা হয়। খেলায় হিল্টনের খেলার মান মাঝামাঝি পর্যায়ের ছিল। ফলে, ইংল্যান্ড সফরের জন্যে তাঁকে দলে রাখা হয়নি। ক্রিকেট লেখক মার্ক হুইটেকার মনে করেন, বর্ণপ্রথাই বোধহয় লেসলি হিল্টনের দলে রাখার বিষয়ে প্রধান অন্তরায় ছিল। ব্রিজটাউনের গণমাধ্যমে তাঁকে বল নিক্ষেপকারী ও বাগানের বোলার হিসেবে বাতিল করে দেয়। ১৯২০-এর দশকে আন্তঃদ্বীপপুঞ্জে বর্ণপ্রথা বেশ তীব্র ছিল ও এছাড়াও তিনি বেশ কালো ছিলেন।
জন স্নো ১৯৬৬ সালে গ্যারি সোবার্সের নেতৃত্বাধীন শক্তিশালী ওয়েস্ট ইন্ডিজ দল ইংল্যান্ড সফরে আসে। হোভে ১০,০০০ দর্শকের সম্মুখে ওয়েস্ট ইন্ডিজ একাদশের বিপক্ষে ৭/২৯ ও ৪/১৮ নিয়ে চমক দেখান। খেলায় সাসেক্স দল সফরকারী দলকে ৯ উইকেটে পরাভূত করে। ফলশ্রুতিতে সিরিজের তৃতীয় টেস্টে ট্রেন্ট ব্রিজে খেলার জন্য দলে ফিরিয়ে আনা হয়। খেলায় তিনি ৪/৮৪ ও ০/১১৭ লাভ করেন। হেডিংলিতে অনুষ্ঠিত চতুর্থ টেস্টে ৩/১৪৩ লাভ করেন। তাস্বত্ত্বেও ওয়েস্ট ইন্ডিজ ৩-০ ব্যবধানে সিরিজে এগিয়ে যায়। এ অবস্থায় সিরিজের চূড়ান্ত টেস্টে দলের নেতৃত্বে আসেন অবিস্মরণীয় ক্রিকেট তারকা ব্রায়ান ক্লোজ। শুরুতে দলের বাইরে অবস্থান করছিলেন জন স্নো। কিন্তু, ইংল্যান্ডের তৎকালীন সেরা গতিসম্পন্ন বোলার জন প্রাইস আঘাত পেলে তিনি খেলার সুযোগ পান। সুযোগকে কাজে লাগান তিনি। এক পর্যায়ে দলের সংগ্রহ ছিল ১৬৬/৭। টম গ্রেভেনি ১৬৫ ও জন মারে ১১২ রান তুলে দলের বিপর্যয়ে প্রতিরোধ গড়ে তুলেন। এরপর স্নো আট বাউন্ডারি সহযোগে অপরাজিত ৫৯ ও সতীর্থ বোলার কেন হিগস ৬৩ রান তুলে ১২৮ রান যুক্ত করে দলকে চালকের আসনে এনে দেন। আর মাত্র দুই রান যুক্ত করতে পারলেই তাঁরা তৎকালীন দশম উইকেটের সংগৃহীত বিশ্বরেকর্ডে ভাগ বসাতে পারতেন। তবে, তাঁদের সংগৃহীত রান অদ্যাবধি ইংল্যান্ড-ওয়েস্ট ইন্ডিজের মধ্যকার সর্বোচ্চ রানের জুটিরূপে স্বীকৃত হয়ে আসছে। তাদের এ সংগ্রহটি ১০ ও ১১ নম্বর ব্যাটসম্যানের মধ্যকার জুটিতে সর্বকালের সেরাদের টেস রেকর্ড হিসেবে রয়ে গেছে। এরপর তাঁরা প্যাভিলিয়নে ফেরৎ আসলে বিয়ার সহযোগে উৎসবে মাতোয়ারা হন যা সংবাদপত্রে খেলার সচিত্র প্রতিমূর্তি তুলে ধরে। স্নো’র সংগৃহীত অপরাজিত ৫৯ রান ইংল্যান্ডের ১১ নম্বর ব্যাটসম্যান হিসেবে প্রথম টেস্ট অর্ধ-শতক ছিল। পরবর্তীতে ২৯১৪ সালে ভারতের বিপক্ষে জিমি অ্যান্ডারসন ৮১ রান তুলে তাঁর এ রেকর্ডকে ম্লান করে দেন।
স্যান্ডি বেল দলের সর্বকনিষ্ঠ সদস্যরূপে ১৯২৯ সালে ইংল্যান্ড সফরে যান। শুরুর দিকে অল্প কয়েকটি খেলায় অংশ নেন। কিন্তু মে মাসের শেষদিকে ব্রিস্টলে অনুষ্ঠিত খেলায় গ্লুচেস্টারশায়ারের বিপক্ষে ৬৮ রান দিয়ে ছয় উইকেট পান। ফলশ্রুতিতে প্রথম টেস্টকে সামনে রেখে প্রথম একাদশে সীমিত সুযোগ দেয়া হয়। কিন্তু টেস্টে তাঁকে নেয়া হয়নি।
দ্বিতীয় টেস্ট শুরুর পূর্বে নেভিল কুইন ও সিরিল ভিনসেন্ট আহত হলে লর্ডস টেস্টে খেলার জন্য তাঁকে প্রথম একাদশে অন্তর্ভূক্ত করা হয়। তিনি এ সুযোগের সদ্ব্যবহার করেন। ইংল্যান্ড তাদের প্রথম ইনিংসে ডেনিস মরকেলের তাণ্ডবে শুরুতেই তিন উইকেট হারায়। চতুর্থ উইকেটও একই বোলার লাভ করেন। বেল পরবর্তী ছয় উইকেট ৯৯ রান খরচায় দখল করেন। উইজডেনের মতে, বেল দূর্দান্ত নিশানা বরাবর বোলিং করে এ সফলতা পেয়েছেন। এ বোলিং পরিসংখ্যানটি পরবর্তীতে তাঁর খেলোয়াড়ী জীবনের সেরা হিসেবেই রয়ে যায়। তবে, দ্বিতীয় ইনিংসে এর ব্যতিক্রম লক্ষ্য করা যায় ও তিনি কোন উইকেটই পাননি।
নিউজিল্যান্ড জাতীয় ক্রিকেট দল নিউজিল্যান্ড ক্রিকেট দল বা নিউজিল্যান্ড জাতীয় ক্রিকেট দল () নিউজিল্যান্ডের প্রতিনিধিত্বকারী জাতীয় ক্রিকেট দল। দলটিকে সংক্ষেপে ব্ল্যাক ক্যাপস নামে ডাকা হয়ে থাকে। জানুয়ারি, ১৯৯৮ সালে ব্যবসায়িক সম্প্রচারস্বত্ত্বজনিত কারণে দলটি এ নামে পরিচিতি পাচ্ছে। ক্লিয়ার কমিউনিকেশন্স নিউজিল্যান্ড দলের নতুন নাম নির্বাচনের লক্ষ্যে প্রতিযোগিতার আয়োজনের মাধ্যমে এ নাম নির্ধারণ করে। পরবর্তীতে জাতীয় দলকে নিয়ন্ত্রণকারী সংস্থা নিউজিল্যান্ড ক্রিকেট কর্তৃপক্ষও আনুষ্ঠানিকভাবে ব্ল্যাকক্যাপস নাম অনুমোদন করে। ১৯৩০ সালে ক্রাইস্টচার্চে ইংল্যান্ডের বিরুদ্ধে টেস্ট ক্রিকেট খেলার মাধ্যমে দলটির অভিষেক ঘটে। এর ফলে তারা বিশ্বের ৫ম টেস্ট ক্রিকেটভূক্ত দলের লাভ করেছিল। কিন্তু তাদেরকে প্রথম জয়ের জন্য দীর্ঘ সময় অপেক্ষা করতে হয়। ১৯৫৫-৫৬ সালে অকল্যান্ডের ইডেন পার্কে ওয়েস্ট ইন্ডিজের বিরুদ্ধে জয়লাভ করে। ১৯৭২-৭৩ সালে ক্রাইস্টচার্চে পাকিস্তানের বিরুদ্ধে ১ম একদিনের আন্তর্জাতিক ক্রিকেট খেলায় অংশ নিয়েছিল।
জর্জ গিফেন ২২ বছর বয়সে ১৮৮১-৮২ মৌসুমে মেলবোর্নে সফরকারী ইংল্যান্ডের বিপক্ষে তাঁর টেস্ট অভিষেক হয়। ৩০ রান সংগ্রহ করে টম এমেটের বলে বোল্ড হন তিনি। এছাড়াও কোন উইকেট পাননি ঐ খেলায়। সিডনিতে অনুষ্ঠিত দ্বিতীয় টেস্টে খেলার সুযোগ হয়নি তাঁর। তৃতীয় টেস্টে ফিরে আসেন ও তাঁর দল ৫ উইকেটে জয় পায়। কিন্তু খেলায় তিনি মাত্র দুই রান পান ও বোলিং করার সুযোগ পাননি। সিরিজের চূড়ান্ত টেস্টে উইলিয়াম স্কটনকে জ্যাক ব্ল্যাকহামের স্ট্যাম্পিংয়ের ফাঁদে ফেলে প্রথম উইকেট লাভ করেন। খেলায় তিনি ২/১৭ ও ১৪ রান তোলেন। ঐ খেলাটি ড্র হলেও অস্ট্রেলিয়া দল ২-০ ব্যবধানে সিরিজ জয় করে। তিনি তখন সবেমাত্র ডাকবিভাগের চাকুরীতে যোগদান করেছেন। এরফলে তিনি চাকুরী ছেড়ে দেয়ার চিন্তা-ভাবনা করছিলেন।
মার্ক গ্রেটব্যাচ ৪১ টেস্টে দুই সহস্রাধিক রান সংগ্রহসহ প্রথম-শ্রেণীর ক্রিকেটে ৯,৮৯০ রান সংগ্রহ করতে পেরেছেন গ্রেটব্যাচ। নভেম্বর, ১৯৮৯ সালে অস্ট্রেলিয়া দলের বিপক্ষে তিনি তাঁর সর্বোচ্চ অপরাজিত ১৪৬ রান সংগ্রহ করেছিলেন। সেজন্যে তিনি প্রায় ১৪ ঘন্টা ক্রিজে অবস্থান করে দলের পরাজয় রোধসহ ড্র করাতে সমর্থ হন। ১৯৯২ সালের ক্রিকেট বিশ্বকাপের প্রথম দুই খেলায় অস্ট্রেলিয়া ও জিম্বাবুয়ের বিপক্ষে খেলার জন্য মনোনীত হননি। কিন্তু জন রাইট আহত হওয়ায় দক্ষিণ আফ্রিকার বিপক্ষে খেলার সুযোগ পান তিনি। ইনিংসের সূচনালগ্নে ফিল্ডিংয়ের সীমাবদ্ধতার সুযোগকে কাজে লাগান তিনি।
মহাস্নানাগার, মহেঞ্জোদাড়ো পুরাতাত্ত্বিক প্রমাণ থেকে জানা যায়, স্তুপটি নির্মাণের অব্যবহিত পরেই এই স্নানাগারটি। সভ্যতার শেষ ভাগের শেষ পর্বে এই স্নানাগারটি অব্যবহারোপযোগী হয়ে পড়েছিল। ১৯২৫-২৬ সালে এই স্নানাগারটি আবিষ্কৃত হয়।
মহেঞ্জোদাড়ো মহেঞ্জোদারোয় আবিষ্কৃত সর্বাপেক্ষা প্রসিদ্ধ স্থাপনা হল মহাস্নানাগার। মহেঞ্জোদারোর সুরক্ষিত উত্তরাংশের পশ্চিমভাগের স্তুপের মধ্যে এটি পাওয়া গিয়েছে। উল্লেখ্য, এই স্তুপটি "মৃতের স্তুপ" বা "দুর্গ" নামেও পরিচিত। পুরাতাত্ত্বিক প্রমাণ থেকে জানা যায়, স্তুপটি নির্মাণের অব্যবহিত পরেই এই স্নানাগারটি। সভ্যতার শেষ ভাগের শেষ পর্বে এই স্নানাগারটি ব্যবহারোনুপযোগী হয়ে পড়েছিল। ১৯২৫-২৬ সালে এই স্নানাগারটি আবিষ্কৃত হয়। মহাস্নানাগারের দৈর্ঘ্য ও প্রস্থ ১১.৮৮ মিটার ও ৭.০১ মিটার। এর সর্বোচ্চ গভীরতা ২.৪৩ মিটার। উত্তরে ও দক্ষিণে দুটি চওড়া সিঁড়ির মাধ্যমে স্নানাগারে প্রবেশ করা যেত। মহাস্নানাগার নির্মিত হয়েছিল উন্নতমানের পোড়া ইঁট দিয়ে। বিটুমেনের সারি (যা সম্ভবত জল বেরিয়ে যাওয়া রোধ করত) থেকে অনুমিত হয় এটি জল ধরে রাখার জন্য ব্যবহৃত হত। কোনো কোনো গবেষক এই স্নানাগারকে প্রথাগত স্নান বা ধর্মীয় অনুষ্ঠানস্থল বলেছেন। তবে এই স্নানাগার নির্মাণের প্রকৃত উদ্দেশ্য আজও অজ্ঞাত।
মহেঞ্জোদাড়ো সম্ভবত মহেঞ্জোদারো ছিল সিন্ধু সভ্যতার একটি প্রশাসনিক কেন্দ্র। উন্নতির মধ্যগগনে মহেঞ্জোদারো ছিল দক্ষিণ এশিয়ার উন্নততম নগরী। এই শহরের নগর পরিকল্পনা ও উন্নত প্রকৌশল ব্যবস্থাই প্রমাণ করে যে সিন্ধু সভ্যতার অধিবাসীদের নিকট এই শহর ছিল অতি গুরুত্বপূর্ণ। এই শহরের গণভবনগুলি উচ্চমানের সামাজিক সংগঠনের পরিচায়ক। স্যার মর্টিমার হুইলারের মতে, মহেঞ্জোদারোর তথাকথিত মহাশস্যাগারটিতে গ্রামাঞ্চল থেকে গরুর গাড়িতে আনীত শস্য জমা রাখা হত। শস্য শুকিয়ে রাখারও ব্যবস্থা ছিল এখানে। যদিও জোনাথান মার্ক কেনোয়ার এটিকে শস্যাগার বলতে রাজি হননি। তাঁর মতে এখানে শস্য জমা রাখার কোনো প্রমাণ পাওয়া যায়নি। তিনি এটিকে "মহাকক্ষ" বা "গ্রেট হল" নামে অভিহিত করেন। সেখানকার মানুষ ফ্ল্যাশযুক্ত টয়লেট ব্যবহার করত। আর তাদের পানি সরবরাহ ও আবর্জনা নিষ্কাশনের এমন চমৎকার ব্যবস্থা ছিল, যা আধুনিক পাকিস্তানের অনেক শহরকেও টেক্কা দিতে পারে।
টেরাকোটা ভারতবর্ষের সিন্ধু নদীর তীরে খ্রিষ্টপূর্ব ৫০০০ বৎসর বা তার আগে বিকশিত সিন্ধু সভ্যতায় প্রচুর টেরাকোটার নিদর্শন পাওয়া গেছে। এই সব নিদর্শেনের মধ্যে রয়েছে নানা ধরনের পাত্র, দেবদেবীর মূর্তি, স্বস্তিকা চিহ্ন ইত্যাদি। খ্রিষ্টপূর্ব ৪৫০ অব্দের দিকে বাংলাদেশের উয়ারী-বটেশ্বর অঞ্চলে বিকশিত সভ্যতায় এই জাতীয় নমুনা পাওয়া গেছে। এই বিচারে বলা হয়, বহু আগে থেকেই বাংলাদেশের শিল্পীরা টেরাকোটা তৈরির কৌশল শিখেছিল। চতুর্দশ শতাব্দীর প্রাক কালে ইউরোপ এবং কলম্বিয়ান জনগোষ্ঠীর কাছে টেরাকোটা শুধু মাত্র সিরামিক হিসাবেই পরিচিত ছিল। প্রাচীন কালে এই পদ্ধতিতে নানাধরনের পাত্র, তাবিজ, ইট তৈরি করা হতো। যখন মহেঞ্জোদাড়ো (খৃষ্ট-পূর্ব ৩০০০-১৫০০) নগর-বসতি আবিষ্কৃত হয়,তখন ওখান থেকে কিছু পোড়া মাটির নারী দেহ ফলক খুঁজে পান খননকারীরা !দিনাজপুরের কান্তজীর মন্দিরে টেরাকোটার অসংখ্য নিদর্শন পাওয়া গিয়েছে। বাংলাদেশের মন্দিরের গাত্র অলঙ্করণের জন্য একসময় টেরাকোটা অপরিহার্য উপকরণ ছিল। এই সূত্রে মসজিদেও টেরাকোটা ব্যবহৃত হয়েছে।
মহেঞ্জোদাড়ো ১৯২৭ সালে, চিত্র অসাধারণভাবে অলঙ্কারসমৃদ্ধ ইঁট এবং একটি প্রাচীর-কুলুঙ্গির উপবিষ্ট পুরুষ মূর্তি পাওয়া যায়। যদিও রাজা বা রানী শাসিত মহেঞ্জোদাড়ো বলে কোন প্রমাণ পাওয়া যায়নি। তথাপি প্রত্নতাত্ত্বিকরা একটি মহৎ চিত্রকে "যাজক-রাজা" বলে ধারনা করেন। ভাস্কর্যটি ১৭.৫ সেন্টিমিটার (৬.৯ ইঞ্চি) লম্বা এবং তার মাথা, একটি বাহুবন্ধনি, এবং মূলত লাল রঙ্গক ভরা ত্রিপত্র নকশার সঙ্গে সজ্জিত একজন শ্মশ্রুধারী মানুষ। গোফ কামানো ছোট দাঁড়িওয়ালা মুখ।
মহেঞ্জোদাড়ো ১৫০০ খ্রিষ্টপূর্বাব্দ নাগাদ এই শহর পরিত্যক্ত হয়। ১৯২২ সালে ভারতীয় পুরাতাত্ত্বিক সর্বেক্ষণের আধিকারিক রাখালদাস বন্দ্যোপাধ্যায় মহেঞ্জোদারো পুনরাবিষ্কার করেন। ১৯৩০-এর দশকে স্যার জন মার্শাল, কে. এন. দীক্ষিত, আর্নেস্ট ম্যাককি ও অন্যান্যদের অধীনে এখানে ব্যাপক খননকার্য চালানো হয়। ১৯৪৫ সালে আহমদ হাসান দানি ও মর্টিমার হুইলারও এখানে খননকার্য চালান। মহেঞ্জোদাড়োয় শেষ বড়ো খননকার্য চলে ১৯৬৪-৬৫ সালে ড. জি. এফ. ডেলসের অধীনে। এরপর উন্মুক্ত স্থাপনাগুলি আবহাওয়াজনিত ক্ষয়ের কারণে ক্ষতিগ্রস্থ হচ্ছে দেখে এখানে খননকার্য নিষিদ্ধ করে দেওয়া হয়। এরপর থেকে এখানে কেবলমাত্র রক্ষণমূলক খননকার্য, উপরিতল সমীক্ষণ ও রক্ষণাবেক্ষণ প্রকল্পেরই অনুমোদন দেওয়া হত। ১৯৮০-এর দশকে ড. মাইকেল জ্যানসেন ও ড. মরিজিও তোসির নেতৃত্বে একট যৌথ জার্মান-ইতালীয় সমীক্ষা দল আর্কিটেকচারাল ডকুমেন্টেশন, উপরিতল সমীক্ষা, সারফেস স্ক্র্যাপিং ও প্রোবিং-এর উন্নত প্রযুক্তির সাহায্যে প্রাচীন সভ্যতার বেশ কিছু সূত্র আবিষ্কার করেন।
মহাস্নানাগার, মহেঞ্জোদাড়ো মহাস্নানাগার মহেঞ্জোদাড়োয় প্রাপ্ত সিন্ধু সভ্যতার ধ্বংসাবশেষের মধ্যে সর্বাপেক্ষা প্রসিদ্ধ স্থাপনা। মহেঞ্জোদাড়োর সুরক্ষিত উত্তরাংশের পশ্চিমভাগের স্তুপের মধ্যে এটি পাওয়া গিয়েছে। উল্লেখ্য, এই স্তুপটি "মৃতের স্তুপ" বা "দুর্গ" নামেও পরিচিত।
মহেঞ্জোদাড়ো পাকিস্তানের সর্বোচ্চতম তাপমাত্রা ৫৩.৫° সেন্টিগ্রেড (১২৮.৩° ফারেনহাইট) ২০১০ সালের ২৬ মে তারিখে এখানেই নথিভুক্ত হয়। এই তাপমাত্রা শুধু পাকিস্তানেরই নয় সমগ্র এশিয়া মহাদেশের নির্ভরযোগ্যভাবে পরিমাপকৃত সর্বোচ্চতম তাপমাত্রা এবং বিশ্বের চতুর্থ সর্বোচ্চ তাপমাত্রা।
মহেঞ্জোদাড়ো জন মার্শাল নামে আর একজন মহেঞ্জোদারোর প্রত্নতত্ত্ববিৎ মূর্তিটি সম্পর্কে মন্তব্য করেন "একটি অল্প বয়স্ক মেয়ে, একটি অর্ধ-বেহায়া ভঙ্গি করে, তার নিতম্বের উপর হাত রেখে, সামান্য এগিয়ে সে তার পা ও পায়ের সঙ্গে সঙ্গীতের তালে তাল মিলিয়ে দাড়িয়ে রয়েছে।"
মহেঞ্জোদাড়ো বর্তমানে, ভূগর্ভস্থ লবণাক্ততা এবং ভ্রান্ত পুনর্নির্মাণ হুমকি হয়ে দাঁড়িয়েছে। অনেক দেয়াল ইতোমধ্যে ভেঙ্গে গেছে এবং অন্যান্য দেয়াল ক্ষয়ে গেছে। ২০১২ সালে পাকিস্তানের প্রত্নতাত্ত্বিকরা এই বলে সতর্ক করেন যে, উন্নত সংরক্ষণ ব্যবস্থা ছাড়া এলাকাটি ২০৩০ সালের মধ্যে হারিয়ে যেতে পারে।
লারকানা লারকানা (; ) হলো পাকিস্তানের সিন্ধু প্রদেশের উত্তর-পশ্চিমে অবস্থিত একটি শহর। ঐতিহাসিক সিন্ধু নদ শহরটির দক্ষিণ পার্শ্ব দিয়ে প্রবাহিত হয়েছে। একে পবিত্র আলেমদের শহর বলে অভিহিত করা হয়। প্রাচীনকালে এখানেই সিন্ধু সভ্যতার মহেঞ্জোদাড়ো শহর গড়ে উঠেছিল, যেটি ছিল ব্যাবিলনীয় এবং অ্যাসিরিয়ার তুলনায় আকারে বড়।
মহেঞ্জোদাড়ো খননে অনেক বস্তু, যেমন বসা ও দাঁড়ানো মূর্তি, তামা ও পাথর সরঞ্জাম, উত্কীর্ণ করুক, দাঁড়িপাল্লা এবং ওজন, স্বর্ণ ও জ্যাসপার গয়না, এবং শিশুদের খেলনা। এখানে প্রাপ্ত অনেক প্রত্নতত্ব ভারত ও পাকিস্তানের জাতীয় জাদুঘরে সংরক্ষন করা আছে। ১৯৩৯ সালে, খননে প্রাপ্ত শিল্পকর্ম-এর নমুনা সংগ্রহ করে ভারতের প্রত্নতাত্ত্বিক জরিপ মহাপরিচালক ব্রিটিশ মিউজিয়ামে স্থানান্তর করে।
লোথাল 'লোথাল' কথার স্থানীয় গুজরাটি ভাষায় নাকি অর্থ - "মৃতের স্তুপ", ঠিক যেমন মহেঞ্জোদারো কথার অর্থ ঐ একই। ওখানকার স্থানীয় লোকজনদের কথাতেও শোনা যায় যে এখানে নাকি প্রাচীন শহর ও মানবজীবনের অস্তিত্ব ছিল। ১৮৫০ সালেও এখান থেকে নদী পথে জিনিসপত্র পরিবহণ হত। এ থেকেই এখানকার প্রাচীন নৌ যোগাযোগের প্রমান মেলে।
দ্রাবিড় জাতি দ্রাবিড় ভারতীয় উপমহাদেশের একটি জনগোষ্ঠী যারা প্রাচীন দ্রাবিড় ভাষায় কথা বলে। প্রায় চার হাজার বছর আগে থেকে এই ভাষাভাষী মানুষ এই অঞ্চলে বাস করে আসছে। ধারণা করা হয় এরাই হরপ্পা ও মহেঞ্জোদাড়ো সভ্যতার রূপকার ছিলেন। দক্ষিণ ভারতের বেশীরভাগ জনগোষ্ঠী দ্রাবিড়। আদি বসবাসকারি জনগোষ্ঠী হিসাবে দ্রাবিড় জনগনকে ভারত, পাকিস্তান, আফগানিস্তান,নেপাল, মালদ্বীপ, বাংলাদেশ এবং শ্রীলংকায় দেখতে পাওয়া যায়।
নকশি কাঁথা সংস্কৃতিতে "সু অস্তি" মানে হলো "এটি ভাল"। এই নকশা সিন্ধু সভ্যতার সমসাময়িক। এটি ভালো ভাগ্যের প্রতীক। এটি "মিছরি "অথবা "গোলক ধাঁধা "হিসেবেও পরিচিত। সময়ের সাথে, মহেঞ্জোদাড়ো আমলের সোজা রেখা সম্বলিত স্বস্তিকার চেয়ে বক্ররেখা বেষ্টিত স্বস্তিকা এখন বেশি ব্যবহৃত হয়। হিন্দু, বৌদ্ধ ও জৈন প্রত্যেকটা ধর্মে এই প্রতীকের গুরুত্ব রয়েছে।
অরুণোদয় সিং অরুণোদয় সিং (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এর অরুণোদয় কে  সুধীর মিশ্র'র ইয়েহ শালী জিন্দেগী (২০১১), পূজা ভাট"র জিসম ২ (২০০২), ডেভিড ধাওয়ান'র ম্যায় তেরা হিরো(২০১৪), মহেঞ্জোদারো (২০১৬) এবং থ্রিলার ফিল্ম পিজা তে দেখা গেছে।
মহেঞ্জোদাড়ো ১৯৯৬ সালে যখন পাকিস্তান সরকার এবং আন্তর্জাতিক সংস্থা সাহায্য বন্ধ করে দেয়, তখন মহেঞ্জোদারোর সংরক্ষণ কাজ বন্ধ হয়ে যায়। তহবিলের ব্যবস্থা করে ইউনেস্কো ১৯৯৭ সালে এপ্রিলে পুনরায় সংরক্ষনের কাজ শুরু করে। বন্যা তহবিল থেকে অর্থের সংস্থান করে ২০ বছর মেয়াদে $১০ মিলিয়ন দেওয়া হয় অঞ্চল এবং স্থায়ী কাঠামো রক্ষার জন্য। ২০১১ সালে, সাইটের সংরক্ষণের দায়িত্ব সিন্ধু সরকারকে দেয়া হয়।
শ্রীনগর জেলা শ্রীনগর জেলা হল ভারতের জম্মু ও কাশ্মীর রাজ্যের একটি জেলা। এই জেলার সদর শহর হল শ্রীনগর। ২০১১ সালের জনগণনা অনুসারে এই জেলা জম্মু ও কাশ্মীর রাজ্যের দ্বিতীয় সর্বাধিক জনবহুল জেলা (জম্মু জেলার পরে)।
জম্মু ও কাশ্মীরের জেলাসমূহের তালিকা জম্মু ও কাশ্মীর ভারতের একটি রাজ্য। এই রাজ্যটি প্রধানত হিমালয় পার্বত্য অঞ্চলে অবস্থিত। জম্মু ও কাশ্মীর ২২টি জেলা ও ৩টি বিভাগে বিভক্ত।
জম্মু ও কাশ্মীর বর্তমান জম্মু ও কাশ্মীর ভূখণ্ডটি অতীতে কাশ্মীর ও জম্মু দেশীয় রাজ্যের অধীনস্থ ছিল। এই রাজ্যের শাসকেরা ঐতিহাসিক বৃহত্তর কাশ্মীর অঞ্চল শাসন করতেন। এখন কাশ্মীর অঞ্চলের মালিকানা নিয়ে ভারত, পাকিস্তান ও গণচীনের মধ্যে বিবাদ রয়েছে। এই বিবাদের জেরে রাষ্ট্রসংঘ ও অন্যান্য কয়েকটি আন্তর্জাতিক সংস্থায় জম্মু ও কাশ্মীর রাজ্যটি "ভারত-অধিকৃত কাশ্মীর" বা "ভারত-শাসিত কাশ্মীর" নামে পরিচিত। অন্যদিকে পাকিস্তানের শাসনাধীনে থাকা অংশটি ভারতে "পাকিস্তান-অধিকৃত কাশ্মীর" এবং পাকিস্তানে "আজাদ জম্মু ও কাশ্মীর" নামে পরিচিত।
পাঞ্জাবি জাতি পাঞ্জাবিদের প্রধানত দেখা যায় পাঞ্জাব অঞ্চলে। বর্তমানে এই অঞ্চল ভারতের পাঞ্জাব রাজ্য ও পাকিস্তানের পাঞ্জাব প্রদেশে বিভক্ত। পাকিস্তানে পাঞ্জাবিরা বৃহত্তম জাতিগোষ্ঠী; মোট জনসংখ্যার ৬০ শতাংশ। পাকিস্তানে পাঞ্জাবিদের বাস মূলত পাঞ্জাব প্রদেশ ও আজাদ কাশ্মীরে। ভারতে পাঞ্জাবিরা মোট জনসংখ্যার মাত্র ৩ শতাংশ। এদেশে পাঞ্জাবিদের বাস মূলত পাঞ্জাব, হরিয়ানা, হিমাচল প্রদেশ, দিল্লি ও কেন্দ্রশাসিত অঞ্চল চণ্ডীগড়ে। এছাড়াও জম্মু ও কাশ্মীর রাজ্যের জম্মু অঞ্চলে এবং রাজস্থান, উত্তরাঞ্চল ও উত্তরপ্রদেশ রাজ্যে পাঞ্জাবিদের একটি বিরাট অংশ বাস করেন।
লাদাখের ইতিহাস লাদাখ () ভারতের জম্মু ও কাশ্মীর রাজ্যের অন্তর্গত উত্তরে কুনলুন পর্বতশ্রেণী এবং দক্ষিণে হিমালয় দ্বারা বেষ্টিত একটি অঞ্চল। এই এলাকার অধিবাসীরা ইন্দো-আর্য এবং তিব্বতী বংশোদ্ভুত। ঐতিহাসিককাল ধরে বালটিস্তান উপত্যকা, সিন্ধু নদ উপত্যকা, জাংস্কার, লাহুল ও স্পিটি, রুদোক ও গুজ সহ আকসাই চিন এবং নুব্রা উপত্যকা লাদাখের অংশ ছিল। বর্তমানে লাদাখ শুধুমাত্র জম্মু ও কাশ্মীর রাজ্যের লেহ জেলা ও কার্গিল জেলা নিয়ে গঠিত।
লাদাখ লাদাখ বা লা-দ্বাগস() ভারতের জম্মু ও কাশ্মীর রাজ্যের অন্তর্গত উত্তরে কুনলুন পর্বতশ্রেণী এবং দক্ষিণে হিমালয় দ্বারা বেষ্টিত একটি অঞ্চল। এই এলাকার অধিবাসীরা ইন্দো-আর্য এবং তিব্বতী বংশোদ্ভুত। লাদাখ কাশ্মীরের সবচেয়ে জনবিরল এলাকার মধ্যে অন্যতম। ঐতিহাসিককাল ধরে বালটিস্তান উপত্যকা, সিন্ধু নদ উপত্যকা, জাংস্কার, লাহুল ও স্পিটি, রুদোক ও গুজ সহ আকসাই চিন এবং নুব্রা উপত্যকা লাদাখের অংশ ছিল। বর্তমানে লাদাখ শুধুমাত্র জম্মু ও কাশ্মীর রাজ্যের লেহ জেলা ও কার্গিল জেলা নিয়ে গঠিত। তিব্বতী সংস্কৃতি দ্বারা লাদাখ প্রচন্ডভাবে প্রভাবিত বলে এই অঞ্চলকে "ক্ষুদ্র তিব্বত" বলা হয়ে থাকে।
জম্মু ও কাশ্মীর জম্মু ও কাশ্মীর () হল ভারতের একটি রাজ্য। এই রাজ্যটি প্রধানত হিমালয় পার্বত্য অঞ্চলে অবস্থিত। এই রাজ্যের দক্ষিণে ভারতের হিমাচল প্রদেশ ও পাঞ্জাব রাজ্যদুটি অবস্থিত। জম্মু ও কাশ্মীর রাজ্যের উত্তরে ও পূর্বে গণচীন অবস্থিত। এই রাজ্যের পশ্চিমে ও উত্তরপশ্চিমে লাইন অব একচুয়াল কন্ট্রোলের ওপারে কাশ্মীরের পাকিস্তান-শাসিত অংশ আজাদ কাশ্মীর ও গিলগিত-বালতিস্তান অবস্থিত।
জম্মু ও কাশ্মীর জম্মু, কাশ্মীর উপত্যকা ও লাদাখ - এই তিন অঞ্চল নিয়ে জম্মু ও কাশ্মীর রাজ্যটি গঠিত। শ্রীনগর এই রাজ্যের গ্রীষ্মকালীন রাজধানী এবং জম্মু শীতকালীন রাজধানী। কাশ্মীর উপত্যকা প্রাকৃতিক সৌন্দর্যের জন্য বিখ্যাত। জম্মু অঞ্চলে অনেক হিন্দু মন্দির থাকায় এটি হিন্দুদের কাছে একটি পবিত্র তীর্থক্ষেত্র। লাদাখ প্রাকৃতিক সৌন্দর্য ও বৌদ্ধ সংস্কৃতির জন্য বিখ্যাত। এই অঞ্চলটি "ছোটো তিব্বত" নামেও পরিচিত।
দেশীয় রাজ্য ১৯৪৭ সালে ভারতের স্বাধীনতার সময় সরকারিভাবে ৫৬৫টি দেশীয় রাজ্য ভারতজুড়ে অবস্থিত ছিল। এগুলোর মধ্যে মাত্র ২১টির বাস্তবিক সরকার ছিল যার মধ্যে চারটি ছিল বৃহত্তম। এগুলো হল হায়দ্রাবাদ, মহিশুর, বরোদা এবং জম্মু ও কাশ্মির। ১৯৪৭ থেকে ১৯৪৯ সালের মধ্যে এসব রাজ্য নবগঠিত স্বাধীন রাষ্ট্র ভারত ও পাকিস্তানের সাথে একীভূত হয়ে যায়। একীভূত প্রক্রিয়া অধিকাংশ ক্ষেত্রে শান্তিপূর্ণ ছিল। জম্মু ও কাশ্মির এবং হায়দ্রাবাদের ক্ষেত্রে ব্যতিক্রম হয়। সকল রাজাদের এরপর পেনশন দেয়া হয়। প্রায় দুইশতের মত রাজ্যের মোট এলাকা ২৫ বর্গ কিলোমিটারেরও (১০ বর্গ মাইল) কম ছিল।
লেহ জেলা লেহ জেলা ভারতের জম্মু ও কাশ্মীর রাজ্যের লাদাখ অঞ্চলের দুইটি জেলার মধ্যে একটি জেলা এবং আয়তনের দিক থেকে গুজরাট রাজ্যের কচ্ছ জেলার পরেই ভারতের দ্বিতীয় বৃহত্তম জেলা।
জম্মু বিমানবন্দর জম্মু বিমানবন্দরটি (আইএটিএ: আইএক্সজে, আইসিএও: ভিইজেইউ) আনুষ্ঠানিকভাবে জম্মু সিভিল এনক্লেভ নামে পরিচিত। এটি ভারতের জম্মু ও কাশ্মীর রাজ্যের জম্মু শহরে অবস্থিত একটি বেসামরিক বিমানবন্দর। জম্মু বিমানবন্দর ভারত ও পাকিস্তানের মধ্যবর্তী আন্তর্জাতিক সীমানা থেকে মাত্র ১৪ কিমি (৮.৭ মাইল) ভিতরে ভারতে অবস্থিত। বিমানবন্দরটি শ্রীনগর আন্তর্জাতিক বিমানবন্দরের পর জম্মু ও কাশ্মীর রাজ্যের দ্বিতীয় বৃহত্তম বিমানবন্দর।
অন্তর্ভুক্তি দিবস (জম্মু ও কাশ্মীর) অন্তর্ভুক্তি দিবস ভারতের জম্মু ও কাশ্মীর রাজ্যে প্রতি বছর ২৬শে অক্টোবর তারিখে পালিত একটি ছুটির দিন। ১৯৪৭ খ্রিস্টাব্দের এই দিনে কাশ্মীর ও জম্মু রাজ্যের শাসক মহারাজা হরি সিং ভারতীয় প্রজাতন্ত্রে যোগদানের জন্য সংযুক্তি চুক্তিপত্রে স্বাক্ষর করেন। এই দিন ভারতের জাতীয় সঙ্গীত গেয়ে ভারতের জাতীয় পতাকা উত্তোলন করে উৎসব পালন করা হয়ে থাকে।
কাশ্মীর উপত্যকা এই অঞ্চলের প্রধান রাজনৈতিক দলগুলো হচ্ছে ন্যাশনাল কনফারেন্স, জম্মু ও কাশ্মীর পিপলস ডেমোক্রেটিক পার্টি এবং কংগ্রেস। উপত্যকায় শ্রীনগর জম্মু ও কাশ্মীর রাজ্যের গ্রীষ্মকালীন রাজধানী। দরবার আন্দোলন নামে একটি বৃহৎ অনুষ্ঠানে শীতকালে রাজধানী উপত্যকার বাইরে জম্মুতে চলে যায়।
জম্মু ও কাশ্মীর (পূর্বতন করদ রাজ্য) দেশীয় রাজ্য হওয়ার আগে কাশ্মীর পাস্তুন দুরানি সাম্রাজ্যের অন্তর্গত ছিল। পরবর্তীকালে রণজিৎ সিংহ এটিকে শিখ সাম্রাজ্যের সঙ্গে যুক্ত করেন । জম্মু ছিল তখনকার শিখ সাম্রাজ্যের একটি করদ রাজ্য ।
কাশ্মীর উপত্যকা কাশ্মীর বিভাগ ভারতীয় জম্মু ও কাশ্মীরের তিনটি প্রশাসনিক বিভাগগুলির মধ্যে একটি। কাশ্মীর বিভাগটির সঙ্গে দক্ষিণে জম্মু বিভাগ ও পূর্বে লাদাখ-এর সীমানা রয়েছে, যদিও নিয়ন্ত্রণ রেখা বিভাগটির উত্তর ও পশ্চিম সীমান্ত গঠন করেছে। এই বিভাগে নিম্নোক্ত জেলা সমূহ রয়েছে: অনন্তনাগ, বারামুল্লা, বুডগাম, বান্ডিপোর, গান্দারবাল, কুপওয়ারা, কুলগাম, পুলওয়ামা, শোপিয়ান এবং শ্রীনগর।
কাশ্মীরের ইতিহাস কাশ্মীরের ইতিহাস বৃহত্তর ভারতীয় উপমহাদেশ ও এর পার্শ্ববর্তী অঞ্চলসমূহের (মধ্য এশিয়া, দক্ষিণ এশিয়া ও পূর্ব এশিয়া) ইতিহাসের সঙ্গে অঙ্গাঙ্গিভাবে জড়িত। ঐতিহাসিকভাবে কাশ্মীরকে 'কাশ্মীর উপত্যকা' নামে অভিহিত করা হয়েছে। বর্তমানে কাশ্মীর বলতে একটি তুলনামূলক বৃহৎ অঞ্চলকে বোঝায়। বর্তমান ভারত-নিয়ন্ত্রিত জম্মু ও কাশ্মীর রাজ্য (যেটি জম্মু, কাশ্মীর উপত্যকা ও লাদাখের সমন্বয়ে গঠিত), পাকিস্তান-নিয়ন্ত্রিত আজাদ কাশ্মীর ও গিলগিত-বালতিস্তান অঞ্চলদ্বয় এবং চীন-নিয়ন্ত্রিত আকসাই চিন ও ট্রান্স-কারাকোরাম ট্র্যাক্ট অঞ্চলদ্বয় বৃহত্তর কাশ্মীরের অন্তর্ভুক্ত।
রণবীর দন্ড বিধি ভারতের জম্মু ও কাশ্মীর রাজ্যের প্রধান ফৌজদারী বিধি হল "রণবীর দন্ড বিধি জম্মু ও কাশ্মীর রাজ্য"'। এটি ১৯৩২ সাল থেকে চালু আছে (বিক্রম সম্ভাতে র মতে এই বিধি ডোগরা রাজবংশের রাজা রণবীর সিংহের রাজত্বকালে এটি চালু হয়। এই আইনবিধি মেকলের ভারতীয় দন্ড বিধির অনুসরণেই তৈরী হয়।
পাথর মসজিদ পাথর মসজিদ (উর্দু پتھر مسجد),স্থানীয় মানুষের কাছে যা "নায়েভ্‌ মাশিদ" নামেই পরিচিত, সেটি ভারতের "জম্মু ও কাশ্মীর" রাজ্যের পুরনো শহর শ্রীনগরে অবস্থিত ঝিলাম নদীর বাঁ দিকের চড়ে, পবিত্র "খানকাহ্-এ-মৌলা"-এর, বিপরীতে অবস্থিত। এটি মোগল যুগের স্থাপত্তের একটি বিশিষ্ট নিদর্শন এবং পাথরে তৈরি বলেই সম্ভবতঃ তাঁর এমন নাম। এই মসজিদ টি তৈরি করেছিলেন সম্রাট জাহাঙ্গীরের স্ত্রী সম্রাজ্ঞী নূর জাহান । কথিত আছে, মসজিদটি কতটা ব্যায়বহুল তা সম্রাজ্ঞীর কাছে জানতে চাওয়া হলে, তিনি তাঁর মনিমুক্তো ভূষিত স্বর্ণালঙ্কার জুতোর দিকে ইশারা করে, সম্ভবত বোঝাতে চেয়েছিলেন তাঁর জুতো যতটা ব্যায়বহুল ঠিক ততটা ব্যায়েই মসজিদটি তৈরি। পবিত্র মসজিদ কে তাঁর জুতোর সঙ্গে তুলনা করাতে তদানীন্তন মুসলিম সমাজ মসজিদটি অপবিত্র বলে ঘোষণা করেছিল। মসজিদটির স্বাতন্ত্র্য কিছু বৈশিষ্ট্যের জন্য কাশ্মীর উপত্যকার অন্যান্য মসজিদগুলোর থেকে এটিকে আলাদা করেছে। অন্য মসজিদগুলোর মতই এরও পরম্পরাগত শিখরাকার ছাঁদ নেই। উপরন্তু এই মসজিদের সর্বমাঝের একটি বৃহৎ ও আরও আটটি নিয়ে মোট নয়টি তোরণদ্বার বা "মেহরাব" আছে যা অন্যগুলিতে নেই।
কারাকোরাম গিরিবর্ত্ম কারাকোরাম গিরিবর্ত্ম ভারতের জম্মু ও কাশ্মীর রাজ্যের লাদাখ অঞ্চলের লেহ জেলা ও চীনের জিনজিয়াং প্রদেশের মধ্যে কারাকোরাম পর্বতশ্রেণীতে স্থানাঙ্কে সমুদ্রপৃষ্ঠ থেকে উচ্চতায় অবস্থিত।
কাশ্মীর সমস্যা ১৮১৯ খ্রীষ্টাব্দে শিখ মহারাজা রণজিৎ সিংহ-এর কাশ্মীর বিজয়ের পূর্বে এখানে রাজত্ব ছিল পাশতুন উপজাতীয় দুরানী রাজবংশের। প্রথম ইঙ্গ-শিখ যুদ্ধের পর লাহোর চুক্তি অনুসারে কাশ্মীর ইষ্টইণ্ডিয়া কোম্পানির শাসনাধীনে আসে, যারা কিছুদিন পরেই অমৃতসর চুক্তির মাধ্যমে জম্মুর রাজা গুলাব সিং-কে বিক্রি করে দেয়, এর ফলে তিনি জম্মু ও কাশ্মীরে মহারাজা উপাধি লাভ করেন। এইসময় থেকে ১৯৪৭-এ দেশভাগের আগে পর্য্যন্ত হিন্দু মহারাজাদের অধীনে কাশ্মীর শাসিত হয় যদিও জম্মু ও লাডাখ অঞ্চল ছাড়া সমগ্র রাজ্যে মুসলমান জনসংখ্যার আধিক্য ছিল বেশি। যদিও ভারতের জনসংখ্যা পাকিস্তানের পাঁচ গুণ বেশি তবে মুসলিম জনসংখ্যা প্রায় সমান।
দার্দীয় ভাষাসমূহ দার্দীয় ভাষাগুলি () ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত।
কাশ্মীর সমস্যা ভারত ও পাকিস্তানের মধ্যে কাশ্মীর নিয়ে ১৯৪৭, ১৯৬৫ এবং ১৯৯৯-এ অন্ততঃ তিনটি যুদ্ধ হয়েছে। এছাড়াও,১৯৮৪ সালের পর থেকে সিয়াচেন হিমবাহ এলাকার নিয়ন্ত্রণ নিয়ে এই দুই দেশ বেশ কয়েকটি খণ্ডযুদ্ধে জড়িত হয়েছিল। ভারত সমগ্র জম্মু ও কাশ্মীর রাজ্যটি তাদের বলে দাবি করে এবং যার মধ্যে ২০১০ সালের হিসাবে, জম্মু বেশিরভাগ অংশ, কাশ্মীর উপত্যকা, লাডাখ এবং সিয়াচেন হিমবাহ নিয়ে প্রায় ৪৩% অঞ্চল শাসন করছে। পাকিস্তান এই দাবির বিরোধিতা করে, যারা প্রায় কাশ্মীরের ৩৭% নিয়ন্ত্রণ করে- এর মধ্যে আছে আজাদ কাশ্মীর এবং গিলগিট বাল্টিস্থানের উত্তরাঞ্চল।
লাদাখ স্বায়ত্ত্বশাসিত পার্বত্য উন্নয়ন পরিষদ, লেহ জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এই সিদ্ধান্তের ফলে লাদাখ স্বায়ত্ত্বশাসিত পার্বত্য উন্নয়ন পরিষদ আইন, ১৯৯৫ তৈরী হয়। এই আইনের বলে ১৯৯৫ খ্রিষ্টাব্দের ২৮শে আগস্ট নির্বাচনের মাধ্যমে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয় এবং ৩রা সেপ্টেম্বর উদ্বোধনী সভা হয়। ২০০৩ খ্রিষ্টাব্দে লেহ জেলা থেকে কার্গিল জেলাকে পৃথক করে তাকে লাদাখ স্বায়ত্ত্বশাসিত পার্বত্য উন্নয়ন পরিষদ, কার্গিল নামে অপর একটি স্বায়ত্ত্বশাসিত পার্বত্য পরিষদের অধীনে নিয়ে যাওয়া হয়।
কাশ্মীর কাশ্মীর (বালটি, গোজরি, পোঞ্ছি / চিভালি, ডোগরি: कश्मीर; কাশ্মীরি: कॅशीर, کشیر; লাদাখি: ཀཤམིར; উইগুর: كەشمىر; শিনা: کشمیر) হল ভারতীয় উপমহাদেশের উত্তরপশ্চিমের একটি অঞ্চল। ১৯শ শতকের মাঝামাঝি পর্যন্ত, কাশ্মীর শব্দটি ভৌগোলিকভাবে শুধু বিশাল হিমালয় এবং পীর পঞ্জল পর্বতমালার উপত্যকাকে নির্দেশনা করা হতো। আজ কাশ্মীর বলতে বোঝায় একটি বিশাল অঞ্চল যা ভারতীয়-শাসিত রাজ্য জম্মু ও কাশ্মীর (এর মধ্যে বিভাগসমূহ রয়েছে: কাশ্মীর উপত্যকা, জম্মু এবং লাদাখ), পাকিস্তানি-শাসিত গিলগিট-বালতিস্তান এবং আজাদ কাশ্মীর প্রদেশ এবং চীন-শাসিত আকসাই চীন এবং ট্রান্স-কারাকোরাম ট্রাক্ট অঞ্চলসমূহ নিয়ে গঠিত।
জম্মু জম্মু () ভারতের জম্মু ও কাশ্মীর রাজ্যের জম্মু বিভাগের বৃহত্তম শহর এবং রাজ্যটির শীতকালীন রাজধানী। শহরটি তাউই নদীর তীরে অবস্থিত। একটি পৌরসভা এটিকে পরিচালনা করে।
লাদাখ স্বায়ত্ত্বশাসিত পার্বত্য উন্নয়ন পরিষদ (দ্ব্যর্থতা নিরসন) লাদাখ স্বায়ত্ত্বশাসিত পার্বত্য উন্নয়ন পরিষদ ভারতের জম্মু ও কাশ্মীর রাজ্যের পরস্পর পার্শ্ববর্তী লেহ জেলা ও কার্গিল জেলার প্রশাসনিক দায়িত্বে থাকা স্বায়ত্ত্বশাসিত পার্বত্য পরিষদকে বোঝানো হয়েছে।
কাশ্মীর উপত্যকা ১ম সহস্রাব্দের প্রথমার্ধে, কাশ্মীর অঞ্চলটি হিন্দুধর্ম এবং পরে বৌদ্ধধর্মের একটি গুরুত্বপূর্ণ কেন্দ্র হয়ে ওঠে। পরে এখনও, নবম শতকে, কাশ্মীর শেভিজম উত্থাপিত হয়েছিল। ১৩৩৯-এ, শাহ মীর ওঠে কাশ্মীরের প্রথম মুসলিম শাসক , তিনিই " সালাতিন-ই-কাশ্মীর " বা সোয়াতি রাজবংশের সৃষ্টি করেন। পরবর্তী পাঁচ শতাব্দী ধরে, মুসলিম শাসকরা কাশ্মীর শাসন করেছে; এর মধ্যে মুঘলরাও রয়েছে, যারা ১৫২৬ থেকে ১৭৫১ পর্যন্ত শাসন করেছে, এবং আফগান দুরানী সাম্রাজ্য, যারা শাসন করেছে ১৭৪৭ থেকে ১৮২০ পর্যন্ত। সেই বছর, শিখরা কাশ্মীর দখল করে, রানজিৎ সিং-এর নেতৃত্বে। ১৮৪৬-এ, প্রথম এংলো-শিখ যুদ্ধে শিখদের পরাজয়ের পর এবং অমৃতসর চুক্তির অধীনে ব্রিটিশদের কাছ থেকে এই অঞ্চলটি কিনলে জম্মুর রাজা গোলাপ সিং জম্মু ও কাশ্মীরের নতুন রাজ্যের শাসক হন। তার উত্তরপুরুষদের শাসনকাল, ব্রিটিশ ক্রাউনের অধীনে সর্বপ্রধানত্ব (অথবা অভিভাবকত্ব) ১৯৪৭ পর্যন্ত টিকে ছিল। সেই বছর, রাজ্যের পশ্চিমাঞ্চল বিদ্রোহের মুখোমুখি হয় এবং পাকিস্তান অধিরাজ্য দ্বারা অনুপ্রাণিত পশতুন সম্প্রদায়ের দ্বারা আক্রমণের শিকার হয়, জম্মু ও কাশ্মীরের মহারাজ স্বীকৃতিপত্রে স্বাক্ষর করেন, ভারত অধিরাজ্যে যোগ দেন। পরবর্তীকালে, তিনি শেখ আবদুল্লাহর নেতৃত্বে একটি জনপ্রিয় সরকারকে ক্ষমতা হস্তান্তর করেন।
মু্ফতি মুহাম্মদ সাঈদ মুফতি মুহাম্মদ সাইদ (জন্ম: ১২ জানুয়ারি, ১৯৩৬ - ৭ জানুয়ারি, ২০১৬) ভারতীয় রাজ্য জম্মু ও কাশ্মীরের মুখ্যমন্ত্রী ছিলেন; যিনি জম্মু ও কাশ্মীর পিপলস ডেমোক্রেটিক পার্টির স্থাপক ও বরিষ্ঠ নেতা ছিলেন। তিনি এর আগে ২০০২-২০০৫ পর্যন্ত জম্ম ও কাশ্মীরের মুখ্যমন্ত্রী ছিলেন। ১৯৮৯-১৯৯০ পর্যন্ত তিনি ভিপি সিঙের প্রধানমন্ত্রীত্বে ভারতের গৃহমন্ত্রীও ছিলেন। ভারতের ইতিহাসে তিনিই প্রথম মুসলমান গৃহমন্ত্রী।
জম্মু ও কাশ্মীর কাশ্মীরের রাজা তাদের বিরুদ্ধে যুদ্ধ শুরু করলেও গভর্নর-জেনারেল লর্ড মাউন্টব্যাটেনের কাছে সহায়তা চাইলেন। কাশ্মীরের রাজা ভারতভুক্তির পক্ষে স্বাক্ষর করবেন, এই শর্তে মাউন্টব্যাটেন কাশ্মীরকে সাহায্য করতে রাজি হন। ১৯৪৭ সালের ২৬ অক্টোবর হরি সিং কাশ্মীরের ভারতভুক্তির চুক্তিতে সই করেন। ২৭ অক্টোবর তা ভারতের গভর্নর-জেনারেল কর্তৃক অনুমোদিত হয়। চুক্তি সই হওয়ার পর, ভারতীয় সেনা কাশ্মীরে প্রবেশ করে অনুপ্রবেশকারীদের সঙ্গে যুদ্ধে লিপ্ত হয়। ভারত বিষয়টি রাষ্ট্রসংঘে উত্থাপন করে। রাষ্ট্রসংঘ ভারত ও পাকিস্তানকে তাদের অধিকৃত এলাকা খালি করে দিয়ে রাষ্ট্রসংঘের তত্ত্বাবধানে গণভোটের প্রস্তাব দেয়। ভারত প্রথমে এই প্রস্তাবে সম্মত হয়েছিল। কিন্তু ১৯৫২ সালে জম্মু ও কাশ্মীরের নির্বাচিত গণপরিষদ ভারতভুক্তির পক্ষে ভোট দিলে ভারত গণভোটের বিপক্ষে মত দেয়। ভারত ও পাকিস্তানে রাষ্ট্রসংঘের সামরিক পর্যবেক্ষক গোষ্ঠী উভয় রাষ্ট্রের মধ্যে যুদ্ধবিরতি তত্ত্বাবধানে আসে। এই গোষ্ঠীর কাজ ছিল, যুদ্ধবিরতি লঙ্ঘনের অভিযোগগুলি খতিয়ে দেখা ও তদন্তের রিপোর্ট প্রত্যেক পক্ষ ও রাষ্ট্রসংঘের মহাসচিবের কাছে জমা দেওয়া। যুদ্ধবিরতির শর্ত হিসেবে কাশ্মীর থেকে উভয় পক্ষের সেনা প্রত্যাহার ও গণভোটের প্রস্তাব দেওয়া হয়। কিন্তু ভারত গণভোটে অসম্মত হয় এবং এজন্য পাকিস্তান সেনা প্রত্যাহারে অসম্মত হয়। ভারত গণভোট আয়োজনে অসম্মত হয় এজন্য যে, এটা নিশ্চিত ছিল যে গণভোটে মুসলিম অধ্যুষিত কাশ্মীরের বেশিরভাগ ভোটারই পাকিস্তানের পক্ষে ভোটদান করবেন ও এতে কাশ্মীরে ভারত ত্যাগের আন্দোলন আরো বেশী জোড়ালো হবে।
২০০১ জম্মু ও কাশ্মীর বিধানসভা জঙ্গি হামলা ২০০১ সালের ১ অক্টোবর জৈস-এ-মোহাম্মদ জঙ্গিরা শ্রীনগরে জম্মু ও কাশ্মীর রাজ্য বিধানসভা চত্বরে একটি গাড়িবোমা ও ৩ জন ফিদায়েন আত্মঘাতী জঙ্গির সাহায্যে একটি বিস্ফোরণ ঘটায়। এই বিস্ফোরণে ৩৮ জন নাগরিক ও ৩ জন ফিদায়েন জঙ্গি নিহত হয়।
লেহ জেলা ১৮৭০ এর দশকে অস্ট্রিয়ার জীববিজ্ঞানী ফার্দিনান্দ স্টোলিকজকা প্রচুর অভিযানের মাধ্যমে লাদাখ অঞ্চলের জীবজগতের বৈজ্ঞানিক পর্যবেক্ষণ করেন। ভারতের গ্রীষ্মপ্রধান অঞ্চল থেকে পাখিরা লাদাখে গ্রীষ্মকালে চলে যায় বলে এই অঞ্চলের পাখিদের প্রায় আড়াইশো রকমের প্রজাতি দেখতে পাওয়া যায়। এই অঞ্চলে কালোঘাড় সারস, তুতি, রবিন, কালো গির্দি, মোহনচূড়া, খয়রামাথা গাঙচিল, খয়রা চখাচখি, দাগি রাজহাঁস, তিব্বতী তুষারমোরগ, চুকার, গৃধিনী সোনালী ঈগল প্রভৃতি পাখি উল্লেখযোগ্য। লাদাখের পশুদের সঙ্গে মূলতঃ মধ্য এশিয়া ও তিব্বতের পশুদের সাদৃশ্য আছে। এই অঞ্চলে তিব্বতী জংলী গাধা, তুষার চিতা, তিব্বতী বালি শেয়াল প্রভৃতি পশু উল্লেখযোগ্য। জম্মু ও কাশ্মীর রাজ্যের অন্যান্য জেলাগুলির মানুষের ধর্ম ও সংস্কৃতির বিভিন্নতার কারণে লাদাখের জনগণের দাবীতে ১৯৯৩ খ্রিষ্টাব্দের অক্টোবর মাসে ভারত সরকার ও জম্মু ও কাশ্মীর সরকার ১৯৯৫ খ্রিষ্টাব্দের ২৮শে আগস্ট লাদাখকে এক স্বায়ত্ত্বশাসিত অঞ্চলের মর্যাদা দিতে সম্মত হয়। এর ফলশ্রুতি হিসেবে লাদাখ স্বায়ত্ত্বশাসিত পার্বত্য উন্নয়ন পরিষদ, লেহ তৈরী হয়। এই পরিষদ ৩০ জন উপদেষ্টা বা কাউন্সিলর নিয়ে গঠিত, যাঁদের মধ্যে ২৬ জন নির্বাচিত ও ৪ জন মনোনীত সদস্য। এই পরিষদের কার্যনির্বাহী বিভাগ একজন মুখ্য কার্যনির্বাহী উপদেষ্টা ও চারজন কার্যনির্বাহী উপদেষ্টা নিয়ে গঠিত। মুখ্য কার্যনির্বাহী উপদেষ্টাই পরিষদের সভাপতি ও লেহ জেলার ভারপ্রাপ্ত ডেপুটি কমিশনার। জম্মুও কাশ্মীর বিধানসভায় লেহ জেলা থেকে লেহ ও নুব্রার জন্য দুইটি আসন সংরক্ষিত আছে। এই জেলা থেকে একজন সদস্য লেহ ও কার্গিল উভয় জেলার হয়ে লোকসভায় প্রতিনিধিত্ব করতে পারে।
জম্মু ও কাশ্মীর ১৯২৫ সালে হরি সিং কাশ্মীরের রাজা হন। ১৯৪৭ সালে ভারতের স্বাধীনতা লাভ পর্যন্ত তিনিই ছিলেন কাশ্মীরের শাসক। ১৯৪৭ সালে ভারত-বিভাজনের অন্যতম শর্ত ছিল, ভারতের দেশীয় রাজ্যের রাজারা ভারত বা পাকিস্তানে যোগ দিতে পারবেন, অথবা তাঁরা স্বাধীনতা বজায় রেখে শাসনকাজ চালাতে পারবেন। ১৯৪৭ সালের ২২ অক্টোবর পাকিস্তান-সমর্থিত পশ্চিমাঞ্চলীয় জেলার বিদ্রোহী নাগরিক এবং পাকিস্তানের উত্তর-পশ্চিম সীমান্ত প্রদেশের পশতুন উপজাতিরা কাশ্মীর রাজ্য আক্রমণ করে।
কার্গিল জেলা কার্গিল (Ladakhi: ཀར་གིལ་; ; ) হচ্ছে ভারতের জম্মু ও কাশ্মীরের লাদাখ অঞ্চলের একটি জেলা।
ভারতীয় জনতা পার্টি জনসংঘের প্রথম প্রধান প্রচার অভিযান শুরু হয়েছিল ১৯৫৩ সালের গোড়ার দিকে। দলের দাবি ছিল জম্মু ও কাশ্মীর রাজ্যের সম্পূর্ণ ভারভভুক্তি। ১৯৫৩ সালের মে মাসে জম্মু ও কাশ্মীর সরকারের নিষেধাজ্ঞা অমান্য করে কাশ্মীরে প্রবেশ করার জন্য শ্যামাপ্রসাদ মুখোপাধ্যায় গ্রেফতার হন। পরের মাসে কারাগারেই হৃদরোগে আক্রান্ত হয়ে তাঁর মৃত্যু ঘটে। শ্যামাপ্রসাদ মুখোপাধ্যায়ের স্থলে দলের সাধারণ সম্পাদক হন মৌলীচন্দ্র শর্মা। যদিও আরএসএস-এর চাপে তাঁকে সরে যেতে হয়। দীনদয়াল উপাধ্যায় দলের সাধারণ সম্পাদক হন। ১৯৬৭ সাল পর্যন্ত তিনিই দলের সাধারণ সম্পাদক পদে আসীন ছিলেন। তিনিই আরএসএস-এর ছত্রছায়ায় দলের তৃণমূল স্তরের সংগঠন গড়ে তোলেন। জনসাধারণের সঙ্গে যোগাযোগ কমিয়ে দিয়ে দল প্রচারকাজের দিকে বেশি গুরুত্ব আরোপ করে। দীনদয়াল উপাধ্যায় ছিলেন একাত্ম মানবতাবাদ আদর্শের প্রবক্তা। এটিই দলের আনুষ্ঠানিক মতাদর্শ ছিল। এই সময় অটলবিহারী বাজপেয়ী ও লালকৃষ্ণ আডবাণী দলের নেতৃত্ব দিতে শুরু করেন। ১৯৬৮ সালে দীনদয়াল উপাধ্যায়ের পর অটলবিহারী বাজপেয়ী দলের সভাপতি হন। এই সময়ের দলের প্রধান দাবিগুলি ছিল ভারতে অভিন্ন দেওয়ানি বিধি প্রবর্তন, গোহত্যা নিষিদ্ধকরণ, জম্মু ও কাশ্মীর রাজ্যের বিশেষ মর্যাদা বিলোপ।
কাশ্মীর বিশ্ববিদ্যালয় কাশ্মীর বিশ্ববিদ্যালয় (, , ) হল ভারতের জম্মু ও কাশ্মীর রাজ্যের শ্রীনগর শহরের একটি বিশ্ববিদ্যালয়। এটি ডাল হ্রদের পশ্চিম তীরে অবস্থিত।ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই বিশ্ববিদ্যালয়টিকে "A" বা "ক" গ্রেড দিয়েছে।
সাদিক আলী সাদিক আলী () (জন্মঃ মে ২, ১৯৫২ – মৃত্যুঃ এপ্রিল ১৮, ২০১১) ছিলেন ভারতের জম্মু ও কাশ্মীর এর একজন সিনিয়র রাজনীতিবিদ, সুখ্যাত কবি ও লেখক এবং একজন সক্রিয় পরিবেশবিদ। পরপর তিনবারের জন্য তিনি কাশ্মীর রাজ্যের বিধানসভা থেকে একজন নির্বাচিত বিধানকর্তা হয়েছিলেন। জনাব সাদিক আলী শ্রীনগর এর একজন প্রভাবশালী ব্যবসায়িক পরিবারে জন্মগ্রহণ করেন। তাঁর পিতা, মরহুম জনাব জাফর আলী একজন কাগজ সুটকেস শিল্পী এবং ব্যবসায়ী ছিলেন। 
সাদিক আলী আলিগড় মুসলিম বিশ্ববিদ্যালয় থেকে স্নাতক সম্পন্ন করেন এবং রাষ্ট্রবিজ্ঞান বিষয়ে তাঁর এম,এ অর্জন করেন। তিনি ভারত ও পাকিস্তানের মধ্যে কাশ্মীর বিরোধের সমাধান সম্পর্কে কিছু গুরুত্বপূর্ণ সুপারিশ করেন। তার স্ব-শাসনের প্রতিবেদন ব্যাপকভাবে ভারত ও পাকিস্তানের উভয় দেশে প্রশংসিত হয় এবং তার সুপারিশে এই সমস্যা সবচেয়ে কার্যকর সমাধান হয়েছে এই হিসাবে গণ্য করা হয়। তিনি জম্মু ও কাশ্মীর রাজ্যের বন অধোগামী অবস্থার উপর একটি প্রতিবেদন তৈরী করেন।
কাশ্মীর সমস্যা যদিও জম্মু ও কাশ্মীরের অশান্তির ফলে হাজারো মানুষ মারা গেছে, তবে সাম্প্রতিক বছরগুলিতে দেখা গেছে যে সংঘাতে প্রাণহানীর পরিমাণ অনেকটাই কম। প্রতিবাদী আন্দোলন ভারত সরকারের কাছে কাশ্মীরের সমস্যা ও ক্ষোভ জানানোর শক্তি যুগিয়েছে, বিশেষ করে ভারতীয় সেনাবাহিনীর বিরুদ্ধে, যারা ১৯৮৯ সালে থেকে ভারত শাসিত কাশ্মীরে সক্রিয় রয়েছে । যদিও বিভিন্ন জঙ্গিগোষ্ঠী ২০০৮ সালের নির্বাচন বয়কটের ডাক দেয় তবুও বহু সংখ্যক ভোটার নির্বাচনে অংশগ্রহণ করে এবং জাতিসংঘ শরণার্থীবিষয়ক হাইকমিশনার এই নির্বাচনকে সাধারণভাবে নিরপেক্ষ হিসাবে গণ্য করে। এই নির্বাচনে জয়লাভ করে ভারতপন্থী জম্মু ও কাশ্মীর ন্যাশানাল কনফারেন্স রাজ্যে সরকার গঠন করে। ভয়েস অফ আমেরিকা অনুযায়ী, বহু বিশ্লেষকের মতে এই নির্বাচনে উচ্চ সংখ্যক ভোটারের উপস্থিতি - কাশ্মীরের সাধারণ মানুষের ভারতের শাসনকে সমর্থন করার ইঙ্গিত দেয়। কাশ্মীরের একজন বিশিষ্ট বিচ্ছিন্নতাবাদী নেতা সাজ্জাদ লোন যদিও দাবি করেন "উচ্চ সংখ্যক ভোটদানের হার"-কে কখনই কাশ্মীরিরা যে আর স্বাধীনতা চান না তার একটি ইঙ্গিত হিসাবে গ্রহণ না করা হয়। ২০০৯ ও ২০১০ সালে আবার অসন্তোষ ছড়িয়ে পড়ে।
মু্ফতি মুহাম্মদ সাঈদ "'মুফতি মুহাম্মদ সাঈদ" তার রাজনৈতিক জীবন শুরু করেন ১৯৫০ সালে ন্যাশনাল কনফারেন্স-টর মাধ্যমে। পরে তিনি ১৯৭২ সালে কংগ্রেসেরর সাথে যুক্ত হন ও জম্মু ও কাশ্মীরে রাজ্যে মন্ত্রী পদ পান। কিন্তু কোনো কারণে তিনি কংগ্রেস ছেড়ে ১৯৮৯ সালে ভিপি সিঙের জনমোর্চায় যোগ দেন, এবং প্রথমবারেরর মতো কোনো মুসলিম ভারতের গৃহমন্ত্রী হয়। ২০০২ সালে তিনি নিজে আলাদাভাবে একটি দল গঠন করেন এবং নভেম্বর, ২০০২ থেকে ২০০৫ পর্যন্ত তিনি জম্মু ও কাশ্মিরের মুখ্যমন্ত্রী পদে অধিষ্ঠিত থাকেন। তারপর ১ মার্চ, ২০১৫য় তিনি আবার জম্মু ও কাশ্মীরেরর মুখ্যমন্ত্রী পদে শপথ গ্রহণ করেন।
কার্গিল যুদ্ধ ১৯৪৭ সালে ভারত বিভাগের পূর্বে কার্গিল ছিল লাদাখের বালটিস্তান জেলার অংশ। এই অঞ্চলটিতে জনসংখ্যার ঘনত্ব খুব বেশি না হলেও বিভিন্ন ভাষাগত, জাতিগত ও ধর্মীয় সম্প্রদায় বিশ্বের কয়েকটি উচ্চতম পর্বত কর্তৃক বিভাজিত এই অঞ্চলের বিচ্ছিন্ন উপত্যকাগুলিতে বসবাস করত। প্রথম কাশ্মীর যুদ্ধের (১৯৪৭-৪৮) ফলস্রুতিতে সৃষ্ট নিয়ন্ত্রণ রেখা বা লাইন অফ কন্ট্রোল (এলওসি) বালটিস্তান জেলাটিকে দ্বিধাবিভক্ত করে। কার্গিল জেলা ও কার্গিল শহরটি ভারতীয় রাজ্য জম্মু ও কাশ্মীরের লাদাখ বিভাগের মধ্যে। ১৯৭১ সালের ভারত-পাকিস্তান যুদ্ধে পাকিস্তানের পরাজয়ের পর দুই দেশের মধ্যে সাক্ষরিত শিমলা চুক্তি অনুযায়ী এই সীমান্তকে সম্মান জানিয়ে কোনো রকম সশস্ত্র সংঘাতে না যাওয়ার প্রতিশ্রুতি দেওয়া হয়।
গুজরাত (পাকিস্তান) পাকিস্তানের গুজরাতের দুটি বিখ্যাত নদী ঝিলম নদী এবং চিনাব নদীর মধ্যে অবস্থিত একটি প্রাচীন শহর হিসেবে পরিচিত। ভৌগলিক অবস্থান অনুযায়ী, শহরটির উত্তর-পূর্ব দিকে জম্মু ও কাশ্মির, পূর্ব-পশ্চিমে ঝিলম নদী থেকে পূর্ব এবং দক্ষিণ-পূর্ব দিকে চিনাব নদী দ্বারা আবদ্ধ, এটি গুজরানওয়ালা ও সিয়াওলকোট জেলায় বিভক্ত এবং পশ্চিমে মন্দি বাহাউদ্দিন জেলা। গুজরাতে মোট তিনটি তহসিল রয়েছে, যার নাম হচ্ছে; সরাই আলমগীর, খরিয়ান ও গুজরাত।
তথ্য জানার অধিকার আইন, ২০০৫ তথ্য জানার অধিকার আইন, ২০০৫ (; )ভারতের সংসদের দ্বারা গৃহীত একটি আইন, যাতে নাগরিকগণ লোক-কর্তৃপক্ষের নিয়ন্ত্রণের অধীনে থাকা তথ্য যাতে সহজে লাভ করতে পারে তারবাবে ব্যবহারিক পদ্ধতি এটা প্রবর্তন করা হয়েছে। এই আইনটি জম্মু এবং কাশ্মীর বাদে ভারতের সব রাজ্য এবং কেন্দ্রীয় শাসিত অঞ্চলে প্রযোজ্য। তথ্য জানার অধিকার সংক্রান্ত জম্মু এবং কাশ্মীরের 'জম্মু এবং কাশ্মীর তথ্য জানার অধিকার, ২০০৯' শীর্ষক একটি নিজ আইন আছে। এই আইনের অধীনে নাগরিকগণ লোক-কর্তৃপক্ষর (সহজ অর্থে, কেন্দ্রীয় এবং রাজ্য সরকারের বিভাগসমূহ, রাষ্ট্রায়ত্ব ব্যাঙ্ক, বীমা প্রতিষ্ঠান, সরকারী পুঁজি লাভ করা বেসরকারী সংস্থা আদির) নিয়ন্ত্রণের অধীনে থাকা তথ্য নির্দিষ্ট মাসুলের বিনিময়ে জানতে পারে। এই আইনটি ২০০৫ সালের ১৫ জুন সংসদে গৃহীত হয়েছিল এবং সেই বছরে ১৩ অক্টোবর থেকে পূর্ণ কার্যকরী হয়েছিল।'সরকারী গোপনীয়তা আইন, ১৯২৩' (Official Secrets Act 1923)এবং এরকম কয়েকটি আইন নাগরিকের তথ্য লাভ করার ক্ষেত্রে যে প্রতিবন্ধকতার সৃষ্টি করেছিল, সেসব 'তথ্য জানার অধিকার আইন, ২০০৫' নাকচ করে দেয়।
ভারতের রাজনৈতিক একত্রীকরণ কোনো কোনো শিক্ষাবিদ বলেন, কাশ্মীরের বিদ্রোহ ছিল ভারতে এর একত্রীকরণের প্ন্থারই একটি অংশ। কাশ্মীর, দেশীয় রাজ্যগুলোর মধ্যে অন্যতম, তাদের উপর ভারতের নিয়ন্ত্রণের কোন প্রকার চুক্তিতে স্বাক্ষর করেনি, তার পরিবর্তে কাশ্মীর সম্পর্কিত আইন প্রণয়নের অধিকার ভারতের সংবিধানের ৩৭০ নং অনুচ্ছেদ ও [[জম্মু ও কাশ্মীরের সংবিধান]]-এর ৫ম অনুচ্ছেদ মোতাবেক ভারতীয় সরকারকে দেয়া হয়; যা অন্যান্য রাজ্যের চেয়ে অধিক কঠোর ছিল। উইডমাম বলেন, ১৯৮০ সালের দিকে কাশ্মীরের তরুণ সমাজ অনুভব করে যে ভারতীয় সরকার [[জম্মু ও কাশ্মীরের রাজনীতি]]র ব্যাপারে একটু বেশিই হস্তক্ষেপ করছে। ১৯৮৭ সালের নির্বাচন রাজনৈতিক প্রক্রিয়ার উপরে তাদের বিশ্বাসকে ভেঙে দেয় এবং তার সাথে সাথেই সহিংস আন্দোলন শুরু হয়, যা এখনও চলছে। একইভাবে, গাঙ্গুলি বলেন, ভারতীয় সরকার কাশ্মীরের প্রতি যে নীতিগ্রহণ করেছিল, তার ফলে ভারতের অন্যান্য অংশের সাথে তুলনা করে কাশ্মীরে কখনই আধুনিক বহু-জাতিগত গণতন্ত্রধারী পরিপূর্ণরূপে বিকশিত রাজনৈতিক সংস্থা তৈরি হত না। এর ফলশ্রুতিতে সংখ্যাগরিষ্ঠ মানুষের মধ্যে, বিশেষ করে তরুণ সমাজে ক্রমবর্ধমান অসন্তোষ অরাজনৈতিক নানা ক্ষেত্রের মধ্য দিয়ে প্রকাশিত হয়, যার সুযোগ নিয়ে পাকিস্তান কাশ্মীরের উপরে ভারতের নিয়ন্ত্রণ দুর্বল করার জন্য সেই অরাজনৈতিক ক্ষোভকেই সহিংস বিদ্রোহে পরিণত করে।
মিরপুর, আজাদ কাশ্মীর ১৯৪৭ সালের ভারত বিভাজন-এর সময় মহারাজা হরি সিং এর নেতৃত্বাধীন জম্মু ও কাশ্মীর (পূর্বতন করদ রাজ্য) স্বাধীন রাষ্ট্ররূপে অবস্থানের ইচ্ছা প্রকাশ করেন। সে সময় রাজার বিরুদ্ধে গড়ে ওঠা এক বিদ্রোহকে উস্কানি দিয়ে পাকিস্তান মদতপুষ্ট বাহিনী কাশ্মীরের পশ্চিমাংশের দখল নেয়। অক্টোবর ২৬, ১৯৪৭ এ রাজ্য ভারত অন্তর্ভুক্তির চুক্তিপত্র সই করেন এবং ভারতের সামরিক সাহায্যের প্রত্যাশা করেন। অবশেষে ভারতীয় বাহিনী কাশ্মীরের অধিকাংশ নিয়ন্ত্রণ নিজেদের হাতে তুলে নেয়। অবশিষ্ট অংশ পাকিস্তান অধিকৃত আজাদ কাশ্মীর নামে পরিচিতি লাভ করে।
আজাদ কাশ্মীর ১৯৪৭ সালের ভারত বিভাজন-এর সময় মহারাজা হরি সিং এর নেতৃত্বাধীন জম্মু ও কাশ্মীর (পূর্বতন করদ রাজ্য) স্বাধীন রাষ্ট্ররূপে অবস্থানের ইচ্ছা প্রকাশ করেন। সে সময় রাজার বিরুদ্ধে গড়ে ওঠা এক বিদ্রোহকে উস্কানি দিয়ে পাকিস্তান মদতপুষ্ট বাহিনী কাশ্মীরের পশ্চিমাংশের দখল নেয়। অক্টোবর ২৬, ১৯৪৭ এ রাজা ভারত অন্তর্ভুক্তির চুক্তিপত্র সই করেন এবং ভারতের সামরিক সাহায্যের প্রত্যাশা করেন। অবশেষে ভারতীয় বাহিনী কাশ্মীরের অধিকাংশ নিয়ন্ত্রণ নিজেদের হাতে তুলে নেয়। অবশিষ্ট অংশ পাকিস্তান অধিকৃত আজাদ কাশ্মীর নামে পরিচিতি লাভ করে।